open-index/open-wikipedia-markdown huggingface dataset:
Malý Choč

**Malý Choč** () je nevýrazný vrch v Chočských vrchoch. Nachádza sa v masíve Veľkého Choča, západne od Lúčok, približne  severne od Ružomberka.

## Poloha
Nachádza sa v západnej, najvyššej časti Chočských vrchov, v geomorfologickom podcelku Choč. Leží v Žilinskom kraji, okrese Ružomberok a zasahuje na katastrálne územie obcí Lúčky, Valaská Dubová a Lisková. Malý Choč sa nachádza v národnej prírodnej rezervácii Choč.

## Popis
Čiastočne bralnatý Malý Choč tvorí predvrchol Veľkého Choča a leží v hrebeni, ktorý z jeho vrcholovej časti vybieha južným smerom. Z vrcholu hrebeň pokračuje juhovýchodným smerom na Turícku Maguru () a Smrekov (). Západné a južné svahy strmo klesajú do Turíckej doliny, ktorou potok Turík odvádza vodu do Váhu, východne je údolie Žimerovho potoka, smerujúceho do Teplianky. Severným susedom je Veľký Choč (), východným vrch Bukov (), južný Kopa () a Predný Choč () a juhozápadne je vrch Zadný Choč (). Najbližšími sídlami sú asi  juhovýchodne situované Lúčky a západne ležiaca Valaská Dubová, asi  južne leží Lisková.

### Výhľady
Riedky porast vrcholovej časti Malého Choča, no najmä skalnatá južná časť umožňujú zaujímavý rozhľad. Veľkým Chočom je tienený severný horizont, no dobre je pozorovateľná veľká časť Chočských vrchov a Liptovskej kotliny. Rovnako dobre je možné pozorovať hrebeň Malej a Veľkej Fatry, Nízke i Západné Tatry, Skorušinské vrchy či Babiu horu.

náhľad|vľavo|Malý Choč, vystupujúci pod vrcholom Veľkého Choča

## Prístup
* po  značke s následným krátkym odbočením:
** z Lúčok cez Zimerovú
** z Jasenovej cez vrchol Veľkého Choča
* po  značke cez Strednú Poľanu a Veľký Choč:
** z Valaskej Dubovej 
** z Likavky

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lúčky (okres Ružomberok)
Kategória:Valaská Dubová 
Kategória:Lisková
Nineteen (Phil Lynott)

„**Nineteen**“ je posledný singel írskeho rockového speváka a basgitaristu Phila Lynotta. Prvýkrát vyšiel 6. novembra 1985 v Spojenom kráľovstve a vystupoval s ním v televíznych reláciách do 18. decembra 1985. Lynott pieseň zložil a prvýkrát nahral už v roku 1984 so skupinou Grand Slam. Autorom obalu singla je Andie Airfix.

## Skladba
„Nineteen“ bola inšpirovaná texaským motorkárskym gangom Nineteenth Chapter, ktorý Lynott spoznal sediac v miestnom „ale house“. Motorkár, oblečený vo farbach gangu, prišiel k výčapu, buchol po ňom a povedal *„I'm bad, gimme a beer!“* Začiatok frázy sa nachádza v refréne piesne.

## Hudobné video
Videoklip ku skladbe „Nineteeen“ sa nakrúcal s motorkami Harley-Davidson na púšti, Hollywood a Santa Monica Boulevard v Los Angeles.

## Zoznam skladieb
### 7" singel (1985)
#### Strana A
# „Nineteen“ – 5:29
#### Strana B
# „Nineteen“ (Dub Mix) – 5:27

### 12" singel (1985)
#### Strana A
# „Nineteen“ – 5:29
#### Strana B
# „Nineteen“ (Dub Mix) – 5:27
# „A Night in the Life of An Old Blues Singer“ – 4:56

### 7" singel double pack (1986)
#### Strana A
# „Nineteen“ – 5:29
#### Strana B
# „Nineteen“ (Dub Mix) – 5:27
#### Strana C
# „Whiskey in the Jar“ (Live in Eire 1978)

## Obsadenie
* Phil Lynott – spev, basgitara
* Gary Moore – gitara (v skladbe „A Night in the Life of An Old Blues Singer“)
* Robin George – gitara (v skladbách „Nineteen“ a „Nineteen“ (Dub Mix))
* Paul Hardcastle – klávesy (v skladbách „Nineteen“ a „Nineteen“ (Dub Mix))

## Verzia skupiny Grand Slam

V roku 1984 skupina nahrala demo a štúdiový záznam skladby. Hrávali ju tiež na koncertoch, vrátane Londýna, Glasgowa, Great Yarmouthu a Liffordu, ktoré sa zvukovo záznamenávali. Po tom, čo skončila skupina Grand Slam, ju nahral ako sólový interpret.

V roku 2002 demo a štúdiová nahrávka skladby „Nineteen“ po prvýkrát vyšla na dvojdiskovej kompilácii *[[Grand Slam: The Studio Sessions]]*.

Dňa 26. apríla 2023 vydalo vydavateľstvo Cleopatra Records digitálny singel skupiny Phil Lynott's Grand Slam s remixom piesne z roku 2022, ktorý sa bude nachádzať aj v nadchádzajúcej digitálnej kompilácii a CD box sete skupiny s názvom *Slam Anthems*. K singlu bol vytvorený aj oficiálny videoklip z archívnych materiálov.

### Zoznam skladieb
# „Nineteen“ (2022 Remix) – 3:56

### Obsadenie
* Phil Lynott – spev, basgitara
* Doish Nagle – rytmická gitara
* Laurence Archer – sólová gitara
* Mark Stanway – klávesy
* Robbie Brennan – bicie

## Verzia skupiny Bad4Good

V roku 1992 skupina Bad4Good nahrala pieseň pre svoj štúdiový album s názvom *[[Refugee]]*.  Produkoval ju Steve Vai.

### Obsadenie
* Danny Cooksey – hlavný spev
* Thomas McRocklin – sólová gitara
* Zack Young – basgitara, sprievodný spev
* Brooks Wackerman – bicie

## Verzia skupiny Skyburst

Vo februári 2025 pieseň prespievala chorvátska hard & heavy skupina Skyburst.

### Obsadenie
* Luka Lončar – spev, basgitara
* Pavao Jušić – gitara
* Niko Mikuličić – bicie, sprievodný spev

## Referencie

## Externé odkazy
* „Nineteen“ na Discogs

Kategória:Single z 1985
Matiašovský

**Matiašovský** môže byť:
* šľachtický rod z Liptovskej stolice (neskôr usídlený aj inde), pozri Matiašovskovci
* priezvisko:
** Július Matiašovský (18491898), uhorský verejný činiteľ, právnik
** Kamil Matiašovský (19311991), slovenský chemik
** Ladislav Matiašovský (16431705), župan, katolícky biskup

## Referencie

## Pozri aj
* Matiašovce
* Matiašovské háje
Predný Choč

**Predný Choč** () je vrch v Chočských vrchoch. Nachádza sa juhozápadne od Veľkého Choča, severne od Liskovej, približne  severne od Ružomberka.

## Poloha
Nachádza sa v juhozápadnej časti Chočských vrchov, v geomorfologickom podcelku Choč. Leží v Žilinskom kraji, okrese Ružomberok a zasahuje na katastrálne územie obcí Martinček, Likavka a Lisková. Predný Choč sa nachádza v národnej prírodnej rezervácii Choč.

## Popis
Predný Choč leží v hrebeni, ktorý vybieha z Veľkého Choča juhozápadným smerom cez Zadný Choč () a Kopu (). Masív je porastený hustým lesom, v južnej časti sa nachádza viacero skalných brál, umožňujúcich výhľad. Masív Predného Choča od susednej, severovýchodne ležiacej Kopy oddeľuje sedlo Spuštiak (), východným smerom susedí Turícka Magura () a severne sa vypína Zadný Choč (). Severozápadné časti odvodňuje potok Biely breh do Likavky, východné riečka Turík a z južne orientovaných častí menšie prítoky Váhu. Najbližšími sídlami sú asi  južne situovaná Likavka a Lisková, ako aj severozápadne ležiaca Valaská Dubová.

### Výhľady
Lesný porast vrcholovej časti Predného Choča značne obmedzuje výhľady, tie sú však možné najmä zo skalnatých brál na južných svahoch. Severnému horizontu dominuje majestátny Veľký Choč, inak je dobre pozorovateľná juhozápadná časť Chočských vrchov, Liptovská kotlina, hrebeň Malej a Veľkej Fatry, Nízke i Západné Tatry.

## Prístup
* po  značke s následným krátkym odbočením:
** z Likavky cez rázc. Likavský hrad
** zo sedla Spuštiak
* po  značke cez sedlo Spuštiak:
** z Valaskej Dubovej cez Strednú Poľanu
** z Likavky cez rázc. Pod Smrekovom
* po  značke z Liskovej cez rázc. Pod Smrekovom

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Martinček (okres Ružomberok)
Kategória:Likavka 
Kategória:Lisková
Turistická značkovaná trasa číslo 5540

náhľad|Kaplnka v osade Majtánky s turistickým rozcestníkom
 **Turistická značkovaná trasa číslo 5540** je zelená trasa, ktorá spája mesto Čadca a obec Nesluša prechodom cez východný okraj Javorníkov. Jej celková dĺžka je 22,6 km. 

## Priebeh trasy
Trasa začína pri železničnej stanici v Čadci spolu s červenou hrebeňovou trasou a prvých 500 m tvorí zároveň nástup na ďalšiu hrebeňovú červenú trasu do Kysuckých Beskýd, ktorá začína pri obchodnom centre. Odtiaľ pokračuje smerom na juh cez centrum mesta a sídlisko Žarec do Rakovskej hornatiny. Obchádza údolie Rieky východne okolo Vrchkonca a Vojtovho vrchu cez kopaničiarske osady mestskej časti Vojty až na Chotárny kopec, kde sa znova križuje s červenou trasou od čadčianskej železničnej stanice. 

Z Chotárneho kopca zostupuje cez osadu *Belajky* do Ochodnice. Tu sa stáča na juhozápad a sleduje Javornícku brázdu až do osady *Klimkovci*, odkiaľ vedie znovu na juh spoločne s Cestou Vila Galvánka do osady *Majtánky*. Ďalej pokračuje už samostatne pomedzím Javorníckej brázdy a Ochodnickej vrchoviny do Nesluše, kde končí pri obecnom úrade.

## Referencie

## Externé odkazy
* Trasa na turistickej mape

5540
5540
Kategória:Čadca
Kategória:Ochodnica
Kategória:Nesluša
Alberto Fernández

**Alberto Ángel Fernández** (* 2. apríl 1959, Buenos Aires) je argentínsky politik, právnik a vysokoškolský učiteľ. Od roku 2019 je prezidentom Argentíny.

## Životopis

### Vstup do politiky
Na univerzite v Buenos Aires vyštudoval práva, následne na škole učil, nakoniec sa dal na politiku. Od roku 1983 je členom peronistickej Justicialistické strany, pracoval ako poradca v miestnom parlamente či na rôznych ministerstvách. Na prelome tisícročí mal blízko k prezidentovi Eduardovi Duhaldemu (vo funkcii v rokoch 2002 až 2003), v rokoch 2000 až 2003 bol zástupcom v Buenos Aires. V máji 2003 ho prezident Nestor Kircher menoval šéfom argentínskeho kabinetu ministrov. Kabinet viedol krátko aj počas vlády prezidentky Cristiny Kirchnerovej (Kirchnerovej manželky). Rezignoval 23. júla 2008, len niekoľko dní po tom, čo parlament zamietol plány vlády prezidentky na zvýšenie vývozných daní na poľnohospodárske produkty. Ako dôvody rezignácie uviedol Fernandéz podľa médií "vyčerpanie" a "stratu autority". V prezidentských voľbách roku 2015 viedol kampaň liberálneho kandidáta Sergia Massy, ktorý vtedy skončil v prvom kole volieb na treťom mieste.

### Prezident
Vo voľbách roku 2019 kandidoval na prezidenta ako líder stredoľavej koalície Unidad Ciudadana (Občianska jednota). V októbri 2019 zvíťazil už v prvom kole volieb, keď porazil jeho stredopravého súpera Mauricia Macriho v pomere 48,03/40,44 percenta hlasov. V novembri 2020 oznámil, že parlamentu poslal návrh zákona o legalizácii interrupcií, pričom následne v decembri toho roku bola legalizácia schválená aj senátom. V marci 2021 sa stal terčom útoku zo strany odporcov banskej ťažby, keď cestoval po oblasti zasiahnutej nedávno lesnými požiarmi. Fernández sa nachádzal vo vozidle neďaleko mesta Lago Puelo, keď ho skupina ľudí začala zasypávať kameňmi a rozbila dve okná. Nadávky smerovali aj na adresu Mariana Arcioniho, guvernéra tamojšej provincie Chubut, ktorý podporoval ťažobný projekt a mal podporu prezidenta. 

### Koronavírus
V apríli 2021 bol pozitívne testovaný na koronavírus. Miestne médiá informovali, že Fernández dostal 21. januára prvú dávku vakcíny Sputnik V a 11. februára bol preočkovaný jej druhou dávkou.  V auguste 2021 argentínska prokuratúra obvinila Fernandeza z porušenia povinne nariadenej karantény, keď v júli 2020 usporiadal narodeninovú oslavu pre svoju priateľku.

### Prezidentské voľby 2023
Fernández v apríli 2023 prekvapivo oznámil, že sa nebude opätovne uchádzať o funkciu prezidenta v októbrových prezidentských voľbách. V prezidentských voľbách vyhral Javier Milei, ktorý ho vo funkcii nahradil 10. decembra 2023. 

## Referencie

## Iné projekty

Kategória:Osobnosti z Buenos Aires
Kategória:Prezidenti Argentíny
Kategória:Argentínski politici
Kategória:Argentínski právnici
Kategória:Argentínski vysokoškolskí pedagógovia
Lomné (vrch v Chočských vrchoch)

**Lomné** alebo aj **Lômy** () je vrch v Chočských vrchoch. Nachádza sa nad Prosieckou dolinou, približne  severozápadne od Liptovského Mikuláša.

## Poloha
Nachádza sa vo východnej polovici Chočských vrchov, v geomorfologickom podcelku Prosečné. Leží v Žilinskom kraji, na hranici okresov Liptovský Mikuláš a Dolný Kubín a zasahuje na katastrálne územie obcí Liptovská Anna, Prosiek a Malatiná. Východné svahy Lomného zasahujú na územie národnej prírodnej rezervácie Prosiecka dolina.

## Popis
Lomné sa nachádza v západnej časti podcelku, v mohutnom masíve s vrchom Čerenová (). Oddeľuje ich plytké sedlo a z dôvodu malej šírky pohoria v tejto časti, siaha masív od jeho severného po južný okraj. Východné svahy tvoria okraj Prosieckej doliny, západné klesajú do Anninej doliny a severné prechádzajú do zvlnenej Zuberskej brázdy. Severné úpätie odvodňuje potok Sestrč, západné Annin potok a východné Prosiečanka. Susednými vrchmi sú na západe Heliaš (), na juhu Čerenová (), na východe Prosečné () a severe vrch Grúň (). Najbližšími sídlami sú asi  vzdialené obce Liptovská Anna, Prosiek
a Malatiná.

### Výhľady
Nesúvislý porast vrcholovej časti umožňuje zaujímavý kruhový rozhľad. Západným smerom dominuje masív Veľkého Choča, dobre pozorovateľná je však veľká časť Chočských vrchov a Liptovskej kotliny. Rovnako dobre je možné pozorovať hrebeň Oravskej Magury, Oravských Beskýd, Malej a Veľkej Fatry, Nízke i Západné Tatry i Skorušinské vrchy.

## Prístup
* po  značke:
** z Liptovskej Anny cez Pravnáč
** z Prosieckej doliny, rázc. Svorad
* po  značke z Malatinej cez Grúň a rázc. Špania
* po  značke cez rázc. Svorad:
** z Veľkého Borového 
** z Prosieku Prosieckou dolinou

## Referencie

## Pozri aj
* Prosečné (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Vrchy v okrese Liptovský Mikuláš
Kategória:Malatiná
Kategória:Liptovská Anna 
Kategória:Prosiek
Čerenová

**Čerenová** () je vrch v Chočských vrchoch. Nachádza sa nad obcou Liptovská Anna, približne  severozápadne od Liptovského Mikuláša.

## Poloha
Nachádza sa vo východnej polovici Chočských vrchov, v geomorfologickom podcelku Prosečné. Leží v Žilinskom kraji, v okrese Liptovský Mikuláš a zasahuje na katastrálne územie obcí Liptovská Anna a Ižipovce. Východným smerom sa nachádza územie národnej prírodnej rezervácie Prosiecka dolina a celá oblasť vykazuje krasové útvary.

## Popis
Čerenová sa nachádza v západnej časti podcelku Prosečné, v mohutnom masíve s vrchom Lomné (). Oddeľuje ich plytké sedlo a z dôvodu malej šírky pohoria v tejto časti, siaha masív od jeho severného po južný okraj, pričom Čerenová zaberá jeho južnú časť. Východné svahy pozvoľne klesajú k Prosieckej doline, južné a západné klesajú strmo do Chočského podhoria, resp. Anninej doliny. Východné a južné svahy odvodňujú menšie potoky priamo do Váhu, západné Annin potok. Susednými vrchmi sú na západe Pravnáč (), na severe Lomné () a na východe Prosečné (). V západnej a južnej časti je masív výrazne bralnatý a na okraji južnej časti sa nachádza vyhliadka Čerenová skala. Najbližšími sídlami sú asi  južne ležiaca obec Liptovská Anna, o niečo vzdialenejšie sú Ižipovce a Prosiek.

### Výhľady
Nesúvislý porast vrcholovej časti umožňuje čiastočný výhľad, jedinečný je z vyhliadky Čerenová skala. Západným smerom dominuje masív Veľkého Choča, dobre pozorovateľná je však okolitá časť Chočských vrchov a Liptovskej kotliny. Rovnako dobre je možné pozorovať hrebeň Oravskej Magury, časť Oravských Beskýd, Západné Tatry, Nízke Tatry, severnú časť Malej a Veľkej Fatry.

## Prístup
Na vrchol nevedie značená trasa a tak najľahší prístup je sedlom z Lomného () alebo miestnym chodníkom z Liptovskej Anny cez Čerenovú skalu.

## Referencie

## Pozri aj
* Prosečné (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovská Anna 
Kategória:Ižipovce
Ricky Warwick

**Ricky Warwick** (* 11. júl 1966, Newtownards, Severné Írsko) je severoírsky hudobník a skladateľ a hlavný spevák skupín Black Star Riders a Thin Lizzy. Je tiež frontmanom škótskej hard rockovej skupiny The Almighty, s ktorou v 90. rokoch dosiahol úspech v britských rebríčkoch, aj keď skupina má momentálne prestávku s kariérou. Warwick vydal niekoľko sólových albumov a vystupoval s rôznymi ďalšími skupinami a umelcami a taktiež stal na čele skupiny The Fighting Hearts, aby predviedol svoj sólový materiál.

## Diskografia
### Sólové albumy
**Tattoos & Alibis* (2003)
**Love Many Trust Few* (2005)
**Love Owes* (EP, 2007)
**[[Belfast Confetti (album)|Belfast Confetti]]* (2009)
**Hearts on Trees* (2014)
**When Patsy Cline Was Crazy (And Guy Mitchell Sang the Blues)* (2014)
**Stairwell Troubadour* (2015)
**When Patsy Cline Was Crazy (And Guy Mitchell Sang the Blues)* / *Hearts on Trees* (dvojalbum, 2016)
**When Life Was Hard and Fast* (2021)

### The Almighty
**[[Blood, Fire and Love]]* (1989)
**[[Blood, Fire and Live]]* (1990) (62. miesto v Spojenom kráľovstve)
**[[Soul Destruction]]* (1991) (22. miesto v Spojenom kráľovstve)
**[[Powertrippin']]* (1993) (5. miesto v Spojenom kráľovstve)
**[[Crank (The Almighty)|Crank]]* (1994) (15. miesto v Spojenom kráľovstve)
**Crank and Deceit: Live in Japan* (len japonské vydanie) (1995)
**[[Just Add Life]]* (1996) (34. miesto v Spojenom kráľovstve)
**[[The Almighty (album)|The Almighty]]* (2000)
**[[Psycho-Narco]]* (2001)
**Wild and Wonderful* – (kompilácia, 2002)
**Anth'f**ing'ology* (kompilácia, 2007)
**All Proud, All Live, All Mighty* (koncertný album, 2008)
**The All Fuckin B-Sides Vol 1* (kompilácia, 2008)

### Stiff Little Fingers
**[[Pure Fingers]]* (koncertný album, 1995)

### (sic)
**I Feel So Lonely I Could Die* (len japonské vydanie) (1997)
**Eyeball Kicks* (EP, 1997)

### Circus Diablo
* *Circus Diablo* (2007)

### Black Star Riders
**[[All Hell Breaks Loose (Black Star Riders album)|All Hell Breaks Loose]]* (2013) (25. miesto v Spojenom kráľovstve)
**[[The Killer Instinct]]* (2015) (13. miesto v Spojenom kráľovstve)
**[[Heavy Fire (album)|Heavy Fire]]* (2017) (6. miesto v Spojenom kráľovstve)
**[[Another State of Grace]]* (2019) (14. miesto v Spojenom kráľovstve)

## Zdroj
* 

Kategória:Severoírski hudobníci
Pravnáč

**Pravnáč** () je vrch v Chočských vrchoch. Nachádza sa nad obcou Liptovská Anna, približne  severozápadne od Liptovského Mikuláša.

## Poloha
Nachádza sa vo východnej polovici Chočských vrchov, v geomorfologickom podcelku Prosečné. Leží v Žilinskom kraji, v okrese Liptovský Mikuláš a v katastrálnom území obce Liptovská Anna. 

## Popis
Pravnáč sa nachádza v juhozápadnej časti podcelku Prosečné, v masíve, na severe sedlom oddelenom od vrchu Heliaš. Východné svahy klesajú do Anninej doliny, južné klesajú strmo do Chočského podhoria v Liptovskej kotline a západné vymedzuje Sestrčská dolina. Údoliami pretekajú i vodné toky, odvodňujúce masív; východnú časť Annin potok, južnú a západnú potok Sestrč. Susednými vrchmi sú na severe Heliaš (), na východe Čerenová (), južne ležiaci Holubí vrch () a na západe Sestrč () a Sielnická hora (). Najbližším sídlom je priamo na juhovýchodnom úpätí ležiaca obec Liptovská Anna.

### Výhľady
Nesúvislý porast vrcholovej časti umožňuje čiastočný výhľad na široké okolie. Dobre pozorovateľné sú okolité Chočské vrchy a Liptovská kotlina, z vhodných lokalít a pri vhodných podmienkach je viditeľný hrebeň Oravskej Magury, Západné Tatry, Nízke Tatry, severná časť Malej a Veľkej Fatry a časť Oravských Beskýd.

## Prístup
* po  značenej trase:
** z Liptovskej Anny
** z rázc. Svorad cez vrch Lomné ()

## Referencie

## Pozri aj
* Prosečné (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovská Anna
Družstevná zdravotná poisťovňa Perspektíva

**Družstevná zdravotná poisťovňa Perspektíva** bola komerčná zdravotná poisťovňa založená 30. mája 1995. Bola zrušená v roku 1999 pre nedostatok poistencov. Perspektíva družstevná zdravotná poisťovňa bola zrušená rozhodnutím Ministerstva zdravotníctva SR zo dňa 1. júna 1999 č. 3215/199-A, ktoré nadobudlo právoplatnosť dňa 17. júna 1999, ktorým dňom vstúpila poisťovňa do likvidácie.

Ministerstvo zdravotníctva SR (MZ) zrušilo k 1. júlu 1999 súhlas na zriadenie zdravotnej poisťovne Perspektíva, pretože nespĺňala zákonnú podmienku minimálneho počtu 300-tisíc poistencov. K 1. aprílu 1999 totiž Perspektíva mala len 105 548 poistencov. MZ zároveň rozhodlo o prechode záväzkov a pohľadávok tejto poisťovne na VšZP. Podľa dostupných informácií mala vtedy Perspektíva dlhy na úrovni 1,6 mld. Sk, pričom jej pohľadávky na poistnom ku koncu roku 1998 predstavovali 616 000 Sk. 

## Generálni riaditelia
* 1998 – 1999 JUDr. Jozef Boris
* 1996 – 1998 MUDr. Igor Vico
* 1995 – 1996 RNDr. Ladislav Hampl

## Kontinuita
Formálne sa Družstevná zdravotná poisťovňa Perspektíva zlúčila so zdravotnou poisťovňou DRUZAP Družstevná zdravotná poisťovňa.

## Dohra
Poisťovňa zanechala dlhy, ktoré zaťažil štátny rozpočet a spôsobil krach niektorých lekární. Štatutárov poisťovne navrhol vtedajší minister vnútra Vladimír Palko obžalovať, ale nikdy neboli odsúdení. 

## Referencie

Kategória:Zdravotné poisťovne na Slovensku
Kategória:Zaniknuté podniky na Slovensku
Kategória:Podniky založené v 1995
Kategória:Podniky zaniknuté v 1999
Zoe Kazanová

**Zoe Kazanová** (; * 9. september 1983, Los Angeles, Kalifornia, USA) je americká herečka, scenáristka a dramatička. Je vnučkou režiséra, herca, scenáristu a spisovateľa Eliu Kazana.

## Detstvo a mladosť
Kazanová sa narodila v Los Angeles, v Kalifornii. Je dcérou Nicholasa Kazana (syna Elia Kazana) a Robin Swicordovej. Má mladšiu sestru, Mayu Kazanovú. Jej rodina z otcovej strany, je gréckeho pôvodu. Navštevovala Yale University, kde ukončila bakalárskym titulom divadelné umenie.

## Kariéra
Jej prvý filmový debut pred kamerami, bol vo filme *Swordswallowers and Thin Men*. Od roku 2006 sa objavovala tiež aj v divadlách Off-Broadway. O rok neskôr mala menšiu úlohu vo filme *The Savages*, po boku Laury Linney a Philipa Seymoura Hoffmana. V roku 2009 stvárnila dcéru Meryl Streep, vo filme *Nejako sa to komplikuje*. V roku 2012 sa objavila v hlavnej úlohe vo filme *Ruby Sparks*, ku ktorému napísala aj scenár. Jej hereckými kolegami bol Paul Dano, Annette Bening či Antonio Banderas. V roku 2014 stvárnila menšiu rolu v štvordielnom televíznom seriáli *Olive Kitteridge*, kde za svoj herecký výkon získala nomináciu na Emmy Award.

V roku 2018 sa objavila po boku Carey Mulligan vo filme *Wildlife*. V roku 2020 stvárnila jednu z úloh v televíznom seriáli *The Plot Against America*.

## Osobný život
Od roku 2007 je jej manželom herec Paul Dano, s ktorým má dcéru Almu Bay, narodenú v auguste 2018.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Osobnosti USA gréckeho pôvodu
Kategória:Osobnosti z Los Angeles
Kategória:Absolventi Yale University
Annikeris z Kyrény

**Annikeris z Kyrény** môže byť:

* líbyjský vozataj, účastník olympijských hier v roku 388 pred Kr., pozri Annikeris z Kyrény (vozataj) 

* grécky filozof na prelomí 4. a 3. stor. pred Kr., pozri Annikeris z Kyrény (filozof)

## Zdroje
Annikeris z Kyrény (vozataj)

**Annikeris** (*Annikeris*) bol grécky vozataj, účastník starovekých olympijských hier v 4. stor. pred Kr.
 
Annikeris z Kyrény sa v staroveku preslávil najmä tým, že vykúpil Platóna z otroctva. Platón po Sokratovej smrti (r. 399 pred Kr.) odišiel z Atén a na svojich cestách počas pobytu na Sicílii prišiel na dvor syrakúzskeho tyrana Dionysia staršieho. Grécky historik a filozof Diogenes Laertios zaznamenal:„*Platón ho však urazil, keď v rozhovore o tyranii tvrdil, že čo je prospešné mocnejšiemu, nie je samo o sebe dobrom, ak onen človek nevyniká cnosťou. Nahnevaný Dionysios mu povedal: *Tvoje reči zapáchajú starinou*, na čo mu zase Platón odvetil:*A tvoje tyraniou*. To nazlostilo tyrana ešte viac a v prvej chvíli ho chcel zbaviť života, potom však na Diónov a Aristomenov príhovor upustil od svojho úmyslu a uspokojil sa s tým, že ho vydal do rúk Sparťanovi Polidovi, ktorý náhodou prišiel v tom čase ako vyslanec na Sicíliu, aby ho predal ako otroka. Ten ho odviedol na [[Ejina (ostrov)|Aigínu]] a tam ho predal.*“ (podľa inej verzie bol obvinený z toho, že sa chystal zosadiť Dionýza a pripraviť vládu pre Dióna). Na trh s otrokmi však prišiel líbyjský vozataj Annikeris, ktorý práve cestoval na olympijské hry (na súťaž so štvorzáprahom v roku 388 pred Kr.) a filozofa vykúpil na slobodu.  
 
Annikeris kúpil Platóna za 20 mín (podľa iných zdrojov za 30 mín). Platónovi priatelia mu tie peniaze chceli vrátiť, ale on ich neprijal. Podľa iných zdrojov to bol Dión, kto poslal Annikerovi peniaze, a keď ich ten neprijal, kúpil za ne Platónovi pozemok v *Akadémii* (podľa inej verzie mu peniaze nahradil a Annikeris ich venoval na kúpu pozemku v Akadémii). Platón po návrate do Atén na tom pozemku založil (okolo roku 385 pred Kr.) školu Akadémiu (Akadémeia či Hekadémeia), ktorú riadil nasledujúcich 40 rokov.
  
Annikeris neskôr v snahe zapôsobiť na Platóna predviedol svoju vozatajskú zručnosť. So svojim dvojkolesovým vozom (so štvorzáprahom) v rýchlej jazde krúžil okolo Akadémie, pričom si aj v zákrutách držal jazdnú stopu tak presne, že ju kolesá ani raz neminuli. Všetci prítomní ho za to obdivovali. Platón ho však nepochválil, povedal mu, že by sa nemal zamestnávať vecami bez hodnoty, ale veciam, ktoré skutočne stoja za obdiv.

Podľa niektorých písomných zdrojov sa Annikeris stal olympijským víťazom v preteku dvojkolesových vozov so štvorzáprahom. Odvodzujú si to najmä z toho, že Annikeris po hrách veľkodušne odmietol prijať od Platóna ponúknuté peniaze za výkupné. Luigi Moretti uvádza, že to nedokazuje, že sa ním Annikeris skutočne stal, a preto ho v zozname olympijských víťazov staroveku ako víťaza neuvádza.
 
Annikera nemožno stotožňovať s rovnomenným kyrénskym filozofom Annikerom (ako napr. Diogenes Laertios), ktorý bol celkom určite súčasníkom Alexandra Veľkého. 
   
## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starovekí športovci z Kyrény
Tabla

**Tabla** () je vrch v hlavnom hrebeni Kremnických vrchov. Leží nad obcou Kordíky, približne  severozápadne od Banskej Bystrice. Vrcholom prechádza  značená turistická magistrála Cesta hrdinov SNP.

## Poloha
Nachádza sa v strednej časti Kremnických vrchov, v geomorfologickom podcelku Flochovský chrbát. Nevýrazný vrch leží na hranici Žilinského a Banskobystrického kraja a okresov Turčianske Teplice a Banská Bystrica. Vrcholom zároveň prechádza hranica katastrálnych území obcí Turček a Kordíky. Tak ako veľká časť hrebeňa v tejto oblasti Kremnických vrchov, aj Tabla je výškovo len málo výrazná. Tvorí dlhý horský hrebeň, vymedzený na severe sedlom Pod Tablou a na juhu Kordíckym sedlom.

## Opis
Tabla je súčasťou hrebeňa, ktorý sa najmä z východnej strany ukazuje ako výškovo homogénny. Južne od vrcholu je v hrebeni nepatrne vyšší Kordícky štít  a vrch Vyhnatová (), východne leží Fintová (), severne Štefanka () a Svrčinník () a západne lokalita Tri kopce. Východné svahy odvodňujú prítoky Harmanca a Kordíckeho potoka, západná časť je pramennou oblasťou rieky Turiec. Vrcholom vedie Cesta hrdinov SNP, ktorá pokračuje južným smerom na Skalku () s vysielačom Suchá hora.

### Výhľady
Zalesnený vrch ponúka minimum lokalít, vhodných na rozhľad, napriek tomu malé otvorené časti poskytujú výhľady najmä na okolie. Okrem susedných vrchov pohoria je pozorovateľná južná časť Veľkej Fatry, západná časť Nízkych Tatier, Poľana i Veporské vrchy.

## Prístup
* po  značke (Cesta hrdinov SNP):
** z juhu zo Skalky () cez Kordícke  sedlo
** zo severu zo sedla Malý Šturec cez Svrčinník a sedlo Pod Tablou
* po  značke:
** z Kordík cez Kordícke sedlo
** z Turčeka cez rázc. Studený žľab

## Referencie

## Pozri aj
* Cesta hrdinov SNP
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Turčianske Teplice
Kategória:Kordíky
Kategória:Turček (okres Turčianske Teplice)
Sklenárska ulica

**Sklenárska ulica** je ulica v Bratislave, v mestskej časti Staré Mesto.

Je slepá. Začína na Drotáskej ceste. Je ukončená lesnou cestou.

## Referencie

Kategória:Ulice v Starom Meste v Bratislave
Mýtny vrch

**Mýtny vrch** () je vrch v hlavnom hrebeni Kremnických vrchov. Leží nad obcou Králiky, približne  západne od Banskej Bystrice. Vrcholom prechádza  značená turistická magistrála, v sedle Tunel napojená na Cestu hrdinov SNP.

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Žiar nad Hronom a Banská Bystrica. Východná časť hrebeňa zasahuje na katastrálne územie banskobystrickej Radvane, západná časť patrí mestu Kremnica. Tak ako veľká časť hrebeňa v tejto oblasti Kremnických vrchov, aj Mýtny vrch je výškovo málo výrazný. Severojužný horský hrebeň vymedzuje na severe Bystrické () a na juhu Králické sedlo ().

## Opis
Mýtny vrch je súčasťou hrebeňa, ktorý zo severne situovanej Skalky pokračuje južným smerom na Zlatú studňu. Susedstvo strediska na Skalke, atraktívny hrebeň a sieť značených trás uľahčujú dostupnosť vrcholu. Z okolitých vrchov dominuje na severe spomínaná Skalka () s vysielačom Suchá hora, západným smerom susedí Hladká (), južným Zlatá studňa () a juhovýchodným Horná roveň (). Oblasť patrí do povodia Hrona; východnú časť hrebeňa odvodňuje Tajovský potok, západne orientovaná časť masívu odvádza vodu potokom Skalka do Kremnického potoka. Vrcholom vedie turistická magistrála, ktorú v susedných sedlách križujú značkované trasy z okolitých sídiel.

### Výhľady
Zalesnený hrebeň ponúka len málo lokalít, vhodných na rozhľad, Mýtny vrch však výhľad umožňuje. Z vhodných miest je výhľad najmä na okolité vrchy pohoria, no zaujímavý výhľad je najmä východným smerom. Pozorovateľná je najmä Poľana a časť Nízkych Tatier, južná časť Veľkej Fatry, pri vhodných podmienkach tiež časť Vtáčnika, Pohronského Inovca a Strážovských vrchov.

## Prístup
* po  značke:
** zo severu zo Skalky (; pripojenie na Cestu hrdinov SNP) cez Bystrické sedlo
** z juhu zo Zlatej studne cez Králické sedlo
* po  značke:
** z Králik cez Králické sedlo
** od Kremnice cez Partizánsku dolinu z rázc. Obrázok

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Žiar nad Hronom
Kategória:Králiky
Kategória:Kremnica
Kremnická skala

**Kremnická skala** () je vrch v hlavnom hrebeni Kremnických vrchov. Leží severne od Skalky nad obcou Králiky, približne  západne od Banskej Bystrice. Vrcholom prechádza  značená turistická magistrála, v sedle Tunel napojená na Cestu hrdinov SNP.

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Žiar nad Hronom a Banská Bystrica. Východná časť hrebeňa zasahuje na katastrálne územie Tajova a Banskej Bystrice, západná časť patrí mestu Kremnica. Vrch leží v tesnom susedstve vrchu Skalka s vysielačom Suchá hora a rekreačného strediska. V severne položenom sedle Tunel je významná križovatka turistických trás.

## Opis
Vrch je súčasťou hrebeňa, ktorý z južne situovanej Zlatej studne () vedie cez Skalku a pokračuje cez Kremnickú skalu severným smerom na Vyhnatovú () a Svrčinník (). Susedstvo strediska na Skalke, atraktívny hrebeň a sieť značených trás uľahčujú dostupnosť vrcholu. Z okolitých vrchov dominuje v tesnom susedstve na juhu spomínaná Skalka (), severozápadným smerom susedí vrch Farba () a severným Vyhnatová (). Západné svahy sú pramennou oblasťou potoka Turček, ktorý odvádza vodu do rieky Turiec, východné svahy hrebeňa patria do povodia Hrona, do ktorého smeruje v tejto časti prameniaci Tajovský potok. Vrcholom vedie turistická magistrála, ktorá sa v blízkom sedle Tunel križuje s Cestou hrdinov SNP s jedinečným Görgeiho tunelom. Turistickým lákadlom je i ferrata, vybudovaná vo východnej, skalnatej časti vrchu.

### Výhľady
Zalesnený hrebeň ponúka len málo lokalít vhodných na rozhľad, preto aj Kremnická skala umožňuje len obmedzené výhľady. Z vhodných miest je výhľad najmä na okolité vrchy pohoria, no zaujímavá panoráma sa otvára východným smerom. Pozorovateľná je najmä Zvolenská kotlina, Javorie, Poľana, Nízke Tatry a juhovýchodná časť Veľkej Fatry. Západným smerom možno vidieť časť Vtáčnika a Strážovských vrchov.

## Prístup
* po  značke:
** zo severu zo Svrčinníka () cez Vyhnatovú () a sedlo Tunel (pripojenie na Cestu hrdinov SNP)
** z juhu zo Zlatej studne cez Skalku
** zo západu z obce Krahule cez sedlo Tunel
* po  značke cez sedlo Tunel:
** z Tajova cez rázc. Tichá
** z Turčeka

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Žiar nad Hronom
Kategória:Banská Bystrica
Kategória:Kremnica
Kategória:Tajov
Kategória:Pomenovania podľa Kremnice
Symeón (stylita z Lesbu)

Svätý **Symeón Stylites** (; * 765/766, Mytiléne, Lesbos†844, tamtiež) bol byzantský mních, askéta, odporca obrazoborectva. Jeho sviatok v Pravoslávnej cirkvi pripadá na 1. februára, keď sa jeho pamiatka slávi spolu s jeho bratmi. V minulosti sa pripomínal aj 27. apríla. Spomína sa v Synodikone pravoslávia.

## Životopis
Narodil sa v Mytilénach na ostrove Lesbos do rodiny Hadriána a Konstantie. Svätými boli tiež jeho traja bratia. Ako osemročného ho matka zverila do výchovy jeho bratovi Dávidovi, ktorý bol mníchom v jednom z maloázijských kláštorov. Do kláštora vstúpil aj Symeón a neskôr bol dokonca vysvätený za kňaza. Po bratovej smrti sa vrátil do rodného mesta, kde začal žiť asketickým spôsobom života v Kláštore Narodenia Panny Márie. Po vzore svätého Symeóna Stylitu staršieho začal žiť ako stylita, pričom podľa legiend mal vykonať viacero zázrakov.

Ako predstaviteľ ikonodulského mníšstva bol však Symeón po istom čase z mesta obrazoboreckým biskupom vyhnaný. Spolu so siedmimi učeníkmi sa uchýlil na menších gréckych ostrovoch, odkiaľ bol však vyštvaný arabskými pirátmi, ktorí využívali chaos spôsobený povstaním Tomáša Slovana. Útočisko našiel v jednom z pevninských kláštorov a neskôr v Konštantínopole. V hlavnom byzantskom meste mal Symeon zázračne uzdraviť mladé dievča, Hypatiu, ktorú matka nútila k sobášu. Hypatia, ktorá chcela byť mníškou, podľa legendy zažila mystický zážitok a onemela. Keď neskôr stretla Symeóna, dostala meno Febronia a sedem dní pobudla v jeho blízkosti. Po tom, čo každý deň prijímala sväté prijímanie, mala byť schopná znova hovoriť. Jej domov premenili na ženský kláštor.

Za vlády cisára Teofila nastalo v Byzancii ďalšie prenasledovanie ikonodulov (832), v dôsledku čoho bol Symeón zatknutý, zbičovaný a vyhostený na ostrov Afusia. kde spolu s ďalšími mníchmi založil nový kláštor zasvätený Presvätej Bohorodičke. Po cisárovej smrti sa zúčastnil na procese obnovy ortodoxie (843). Po porážke obrazoborectva bol Symeónov brat vymenovaný arcibiskupom v Mytylénach a Symeón sa na ostrov vrátil spolu s ním. O rok neskôr zomrel a bol pochovaný v miestnom Kláštore Matky Božej.

## Poznámky

## Referencie

## Ďalšia literatúra
* 
*

Kategória:Svätci
Kategória:Pustovníci
Kategória:Narodenia v 60. rokoch 9. storočia
Kategória:Úmrtia v 844
Kategória:Byzantskí mnísi
Šimon Stylita

**Šimon Stylita** (iné mená: **Symeón Stylita**, **Symeon Stylita**, **Simeon Stĺpnik**, **Simeon Stylita**, **Simeon Stylites**, , ) môže byť:
 
* prvý predstaviteľ stylitského asketizmu, kresťanský svätec žijúci v 3. a 4. storočí, pozri Šimon Stylita starší
* svätec, stylita žijúci v 6. storočí, pozri Šimon Stylita mladší
* svätec, stylita žijúci v období obrazoboreckých búrok, pozri Symeón (stylita z Lesbu)
* menej známy svätec, stylita žijúci asi v 5. storočím, pozri Symeon Stylita III.

## Referencie

## Zdroje
* St. Simeon Stylites the Younger In: 
* 
* pozri zdroje v jednotlivých článkoch

Stylita, Šimon
Wu Čao-sie

**Wu Čao-sie** PhD je (, ; * 31. október 1954) taiwanský diplomat a politik. V súčasnosti je minister zahraničných vecí Čínskej republiky (Taiwanu). Je tiež bývalým reprezentantom (de facto veľvyslancom) v Spojených štátoch.

## Životopis
Bakalársky titul z politológie získal na National Chengchi University na Taiwane, magisterský na University of Missouri, St. Louis a doktorský na Ohio State University v Spojených štátoch.

Svoju kariéru začal v roku 1989 ako vysokoškolský výskumník. V rokoch 2002 až 2004 bol zástupcom generálneho tajomníka prezidentskej kancelárie. Od mája 2004 do apríla 2007 bol predsedom rady o pevninskej Číne. Od apríla 2007 do augusta 2008 bol reprezentant (de facto veľvyslanec) Čínskej republiky v Spojených štátoch.

Od roku 2012 do roku 2016 zastával viacero postov v Demokratickej progresívnej strane (reprezentant v Spojených štátoch, výkonný riaditeľ Komisie pre výskum politiky a koordináciu až po generálneho tajomníka). V máji 2016 sa stal generálnym tajomníkom Národnej bezpečnostnej rady. Následne od mája 2017 do februára 2018 pracoval ako generálny tajomník Kancelárie prezidenta.

## Minister zahraničných vecí
Za ministra zahraničných vecí Čínskej republiky (Taiwanu) bol menovaný 23. februára 2018 s dátum začiatku funkcie 26. februrára. Jeho predchocom bol David Lee. V roku 2019 navštívil Dánsko. V júni 2021 varoval pred možným vojenským konfliktom s Čínskou ľudovou republikou.

V júli 2021 oznámil otvorenie nového zastupiteľského úradu Čínskej republiky v Litve pod názvom Taiwanský zastupiteľský úrad v Litve (miesto obvyklého Tchajpejská reprezentačná kancelária) ako „veľmi významný“. V septembri 2021 sa Wu zúčastnil rokovaní ohľadne premenovania zastupiteľského úradu vo Washingtone, D.C.. Wu nemôže navštíviť samotné mesto, lebo na vyšších predstaviteľov Taiwanu sú uvalené reštrikcie.

### Cesta na Slovensko, do Česka a Litvy
V októbri 2021 Wu navštívi Slovensko, Česko a Litvu. Na Slovensku sa zúčastní na konferencii „Odolnosť a globálna ekonomická spolupráca po pandémii“ organizovanej Globsecom. Potom sa presunie do Prahy kde sa stretne s predsedom českého Senátu Milošom Vystrčilom a s pražským primátorom Zdeňkom Hřibom. V podobnom období sa konala obchodno-investičná cesta na ktorú cestovalo 66 taiwanských delegátov. V októbri 2021 podpísali 7 memoránd o porozumení.

Čínska ľudová republika na návštevu ministra na Slovensku reagovala, že prijme „nevyhnutné opatrenia na ochranu svojej suverenity“.

## Referencie

## Iné projekty

Kategória:Absolventi University of Missouri-St. Louis
Kategória:Absolventi Ohio State University
Kategória:Taiwanskí politológovia
Kategória:Taiwanskí diplomati
Kategória:Reprezentanti Čínskej republiky v USA
Kategória:Ministri zahraničných vecí Taiwanu
Peter Capaldi

**Peter Capaldi** (* 14. apríl  1958, Glasgow, Spojené kráľovstvo) je škótsky herec, režisér a spisovateľ. Preslávil sa najmä svojím účinkovaním v britskom seriáli ''Dr.'' ''Who'' a v sitcome ''The Thick of It''.

V roku 1994 získal Oscara pre najlepší krátky hraný film.

Od roku 2009 je patrónom Asociácie pre medzinárodný výskum rakoviny. Bol 21x nominovaný na rôzne filmové ceny a 10 z nich vyhral. Je ženatý s herečkou Elaine Collinsovou, s ktorou má dcéru. Jeho synovcom je spevák Lewis Capaldi.

## Externé odkazy
*IMDB

*ČSFD

Kategória:Škótski herci
Kategória:Držitelia Oscara
Kategória:Držitelia ceny BAFTA
Kategória:Osobnosti z Glasgowa
Peter Pustovník

**Peter Pustovník** (iné mená pozri nižie; *1050, Amiens† 8. júl 1131/polovica 12. storočia, Neufmoustier, pri Huy, Flámsko) bol francúzsky žobravý mních, potulný kazateľ a jeden z účastníkov prvej križiackej výpravy. Spolu s Gautierom Sans Avoirom bol jedným z vodcov takzvanej ľudovej krížovej výpravy, ktorá dorazila na východ pred hlavnými armádami prvej krížovej výpravy.

## Mená
* **Peter Pustovník** (iné mená pozri nižie: **Peter z Amiensu**, v staršej literatúre aj **Peter Amienský**
* 
* 

## Život
náhľad|Peter Pustovník ukazuje križiakom cestu do Jeruzalema|vľavo

Narodil sa okolo roku 1050 v meste Amiens, snáď do šľachtickej rodiny. Pôvodne bol vojakom, ale neskôr sa stal žobravým mníchom a potulným kazateľom. Odmietal mäso i chlieb a živil sa len rybami a vínom. Keďže počas svojho pôsobenia nielen kázal, ale aj zmieroval rôzne spory a pomáhal trpiacim, vyslúžil si medzi bežným ľudom povesť svätca. Podľa Anny Komnény sa pokúsil vykonať púť do Svätej Zeme už pred rokom 1096, no bol zatknutý seldžuckými Turkami a vyhostený do Európy, čo spôsobilo jeho až fanatickú nenávisť k moslimom. Po koncile v Clermonte vyzýval pospolitý ľud na vypočutie pápeža a zorganizovanie výpravy s cieľom oslobodiť Jeruzalem. Vynikajúci rečnícky talent spôsobil, že dokázal osloviť obrovské masy chudobných, celkovo viac ako 15 000 pútnikov. Sám potom viedol jeden húf chudobných pútnikov. V Konštantínopole sa tento húf spojil s húfom Gautiera Sans Avoir a aj napriek Petrovým radám sa pustil do bojom proti seldžuckým Turkom, nečakajúc na posily v podobe skutočného vojska. Táto prvá časť križiakov bola pobitá a hoci Peter sa zachránil, Gautier padol už v týchto prvých bojoch.

Peter po úteku do Konštantínopola vyčkal na príchod rytierskych vojsk a v ceste potom pokračoval spolu s hlavnou výpravou. Počas obliehania Antiochie sa tak ako mnohí ďalší účastníci výpravy pokúsil utiecť, ale keďže bol výraznou postavou dôležitou pre udržanie morálky vojska, oddiel Normanov pod vedením Tankreda ho priviedol naspäť. Neskôr počas dobývania Jeruzalema viedol procesiu okolo mesta, na ktorú križiakov na základe zjavenia o dobytí Jericha vyzval Peter Desiderius. Krátko po dobytí Jeruzalema sa vrátil do Európy.

O jeho neskoršom živote sa veľa nevie, no zachované správy naznačujú že sa vrátil do Európy a vo Flámsku založil augustiniánsky Kláštor Svätého hrobu. Ako prior tohto kláštora podľa Alberta Aquensia v roku 1131 zomrel.

## Referencie

## Ďalšia literatúra
* 

Kategória:Francúzski mnísi
Kategória:Narodenia v 11. storočí
Kategória:Osobnosti križiackych výprav
Kategória:Pustovníci
Kategória:Úmrtia v 1131
Kategória:Úmrtia 8. júla
Farba (vrch v Kremnických vrchoch)

**Farba** () je vrch v Kremnických vrchoch. Leží severne od Skalky, nad obcou Turček, približne  západne od Banskej Bystrice. 

## Poloha
Nachádza sa v strednej, atraktívnej časti Kremnických vrchov, v geomorfologickom podcelku Flochovský chrbát. Vrch leží v Žilinskom kraji, v okrese Turčianske Teplice a v katastrálnom území obce Turček. Vrch leží severne od rekreačného strediska Skalka, v bočnom hrebeni, ktorý vybieha severozápadným smerom z Kremnickej skaly.

## Opis
Vrch leží v blízkosti hlavného hrebeňa, ktorý vedie z južne situovanej Skalky na Vyhnatovú. Bočný hrebeň Farby pokračuje na Vlčí vrch (). Prístup je možný neznačeným chodníkom po hrebeni. Susednými vrchmi sú Skalka () a Kremnická skala () na juhovýchode, Vyhnatová () na východe, Svrčinník () na severe a Vlčí vrch () na západe. Vrch patrí do povodia rieky Turiec, ktorého zdrojnice odvodňujú severné svahy, na južných je pramenná oblasť potoka Turček. Napriek blízkosti strediska na Skalke a frekventovaným značeným trasám v okolí sedla Tunel, patrí vrch Farba k málo navštevovaným lokalitám. 

### Výhľady
Zalesnený vrch ponúka minimum výhľadov, ktoré navyše značne obmedzujú vyššie vrchy v okolí. Z vhodných lokalít tak je možné pozorovať najmä okolité vrchy pohoria, pozorovateľná je však tiež časť Vtáčnika a Strážovských vrchov.

## Prístup
Prístup je možný neznačeným chodníkom, odbočujúcim zo  značenej trasy z Turčeka pod Kremnickú skalu pri sedle Tunel.

* po  značke:
** zo severu zo Svrčinníka () cez Vyhnatovú () (Cesta hrdinov SNP)
** z juhu zo Zlatej studne cez Skalku
** zo západu z obce Krahule 
* po  značke z Tajova cez sedlo Tunel

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Turčianske Teplice
Kategória:Turček (okres Turčianske Teplice)
Vlčí vrch (vrch v Kremnických vrchoch; 1172 m n. m.)

**Vlčí vrch** () je vrch v Kremnických vrchoch. Leží nad obcou Turček, približne  severovýchodne od Kremnice. 

## Poloha
Nachádza sa v strednej časti Kremnických vrchov, v geomorfologickom podcelku Flochovský chrbát. Vrch leží v Žilinskom kraji, v okrese Turčianske Teplice a v katastrálnom území obce Turček. Je situovaný v bočnom hrebeni, ktorý vybieha z hlavného hrebeňa z Kremnickej skaly severozápadným smerom cez vrch Farba.

## Opis
Vlčí vrch leží v turisticky málo navštevovanej oblasti, neďaleko vodárenskej nádrže Turček. Poloha mimo hlavného hrebeňa a mimo turistických trás sťažujú jeho dostupnosť. Západne susedí vrch Špicatá (), severným smerom dominuje Flochová () a Tri kopce (), východne je v hlavnom hrebeni Vyhnatová (), juhovýchodne Dirhábskym sedlom oddelená Farba () a južným smerom nevýrazné Zadné diely (). Východné a severné svahy odvodňuje rieka Turiec, južné a západné odvádzajú vodu do potoka Turček. Najbližším sídlom je asi  západne situovaný Turček.

### Výhľady
Zalesnený Vlčí vrch ponúka minimum výhľadov, ktoré navyše značne obmedzujú vyššie vrchy v okolí. Z vhodných lokalít je preto možné pozorovať najmä okolité vrchy pohoria a ucelenejší výhľad sa otvára iba na západný a južný horizont. Pozorovateľná je časť Pohronského Inovca, Vtáčnika, Strážovských vrchov a južná časť Lúčanskej Fatry.

## Prístup
Prístup je možný neznačenými chodníkmi, odbočujúcimi zo značených trás z obce Turček. Severne vedúcim údolím rieky Turiec ide  a  značená trasa do Kordíckeho sedla, južne ležiacim údolím Turčeka vedie po  značke prístup do sedla medzi Farbou a Kremnickou skalou.

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Turčianske Teplice
Kategória:Turček (okres Turčianske Teplice)
Belize (Angola)

**Belize** je mesto a obec v provincii Cabinda v Angole. Obec má rozlohu 1360 km² a mesto 321 km².

## Obyvateľstvo
Mesto Belize malo v roku 2014 12 815 obyvateľov.

### Obec
Obec Belize mala v roku 2020 23 148 obyvateľov.

## Časti Obce
Obec Belize sa skladá z 3 samospráv, ktorých názov je Belize, Miconje a Luali.

## Referencie

Kategória:Mestá v Angole
Dúbravčan

**Dúbravčan** (feminínum **Dúbravčanka** pri 1. a 2. význame, **Dúbravčianka** pri 3. význame) môže byť:
* obyvateľ sídla (obce, časti obce) s názvom Dúbrava, pozri pod Dúbrava
* obyvateľ obce Dúbravy v okrese Detva, pozri Dúbravy
* obyvateľ sídla (mestskej časti, obce, časti obce, osady) s názvom Dúbravka, pozri pod Dúbravka

## Referencie
Dekolt

**Dekolt** môže byť:
* hlboký výstrih na ženskom odeve, synonymum: dekoltáž, dekolté, pozri pod výstrih (časť odevu)
* (hovorovo:) časť hrudníka (aj krku a šije) ženy, ktorá je viditeľná z hlbokého výstrihu na ženskom odeve, synonymum: výstrih, pozri dekolt (časť tela)

## Pozri aj
* výstrih

## Referencie
Dekolt (časť tela)

náhľad|Dekolt modelky na módnej prehliadke
**Dekolt** alebo **výstrih** je kraniálna časť prednej strany hrudníka ženy, ktorá je viditeľná z hlbokého výstrihu (dekoltu, dekoltáže) na ženskom odeve a ktorej aktuálny rozsah záleží na tvare a veľkosti tohto výstrihu. Z medicínskeho hľadiska ide približne o trojuholník vymedzený v strednej rovine kaudálnou časťou hrudnej kosti (*sternum*) a laterálne ramennými kĺbami (*articulatio humeri*). Podľa slovenských všeobecných výkladových slovníkov pojem zahŕňa aj časť krku a šije.

## Poznámky


## Referencie

## Pozri aj
* downblouse
* intermamárny priestor

## Iné projekty

Kategória:Anatómia
Výstrih

**Výstrih** môže byť:
* vystrihnuté miesto na odeve pre hlavu a krk, pozri výstrih (časť odevu)
* časť hrudníka (aj krku a šije) ženy, ktorá je viditeľná z dekoltáže (z hlbokého výstrihu na ženskom odeve), synonymum: dekolt, pozri dekolt (časť tela)

## Pozri aj
* dekolt

## Referencie